laion/Wikipedia-Exotic huggingface dataset:
კორბინ ბლიუ

კორბინ ბლიუ რეივერსი (ინგლ. Corbin Bleu; დ. 21 თებერვალი 1989, ბრუკლინი, ნიუ-იორკი, აშშ) — ამერიკელი მუსიკოსი, მსახიობი. 1996 წელს კორბინის ოჯახი საცხოვრებლად გადავიდა ლოს-ანჯელესში. მისი პირველი როლი შედგა ტელესერიალში „სასწრაფო დახმარება“, ხოლო მთავარი გმირის რანგში პირველად ითამაშა ფილმში აკრძალული მისია (2004). 2006 წლიდან კორბინი დაკავებულია მუსიკით. მან ხელი მოაწერა კონტრაქტს Hollywood Records-თან და 2007 წლის მაისში გამოვიდა მისი სადებიუტო ალბომი „Another Side“. 2009 წლის 10 მარტს გამოვიდა მისი მეორე ალბომი „Speed of Light“. 1996-High Incident 1996-ER 1998-Malcolm & Eddie 1998-Soldier 1998-Beach Movie 1999-Family Tree 1999-Mystery Men 1999-Galaxy Quest 2000-Cover Me: Based on the True Life of an FBI Family 2001-The Amanda Show 2004-Catch That Kid 2005-Flight 29 Down 2006-Ned's Declassified School Survival Guide 2006-მაგარი მიუზიკლი 2006-Hannah Montana 2007-Flight 29 Down: The Movie 2007-The Secret of the Magic Gourd 2007-Jump In! 2007-მაგარი მიუზიკლი 2 2008-მაგარი მიუზიკლი 3 2009-Free Style 2009-Phineas and Ferb 2009-Beyond All Boundaries 2009-The Beautiful Life: TBL 2010-In the Heights 2006-High School Musical Soundtrack 2007-Another Side 2007-Jump In! Soundtrack 2007-High School Musical 2 Soundtrack 2007-Disneymania 5 2007-Disney Channel Holiday 2008-High School Musical 3: Senior Year soundtrack 2008-Radio Disney Jams 10 2008-Minutemen Soundtrack 2009-Hannah Montana 3 2009-Disney Channel Playlist 2009-Speed of Light მაგარი მიუზიკლი ვიკისაწყობში არის გვერდი თემაზე: კორბინ ბლიუ ოფიციალური საიტი კორბინ ბლიუ საიტზე კინოფილმების ინტერნეტ მონაცემთა ბაზა (IMDb). კორბინ ბლიუ[მკვდარი ბმული] საიტზე Allmovie. კორბინ ბლიუ საიტზე Myspace. კორბინ ბლიუ საიტზე Facebook. კორბინ ბლიუ საიტზე YouTube. ↑ Olya, Gabrielle. (July 24, 2016) Corbin Bleu and Sasha Clements Are Married. People. Time Inc.. ციტირების თარიღი: July 25, 2016. ↑ Pop Songs. Cobin Bleu album. Billboard.com. ↑ Corbin Bleu albums and CDs in the Corbin Bleu discography. Music.aol.com. დაარქივებულია ორიგინალიდან — 2012-08-18. ციტირების თარიღი: 2011-08-08.
ზაკ ეფრონი

ზაკ ეფრონი (ინგლ. Zac Efron; დ. 18 ოქტომბერი,1987) — ამერიკელი მსახიობი. მისი მამა ინჟინერი იყო, დედა კი იმავე ორგანიზაციაში მდივნად მუშაობდა. ზაკი იზრდებოდა უმცროს ძმასთან დილანთან ერთად. მისი ბავშვობა არაფრით არ განსხვავდებოდა – იზრდებოდა საშუალო კლასის ოჯახში, რომელსაც საშუალო შემოსავალი ჰქონდა. 11 წლიდან მონაწილეობდა სკოლის თეატრულ დადგმებში. როდესაც ზაკს 11 შეუსრულდა მამამ შესთავაზა თავისი სამსახიობო ნიჭი სცენაზე გამოეცადა. ბიჭს მოეწონა თამაში და შედეგად თეატრი ხობიში გადაიზარდა. 15 წლიდან მონაწილეობდა ტელეგადაღებებში(სერიალში " Firefly"). 2000–01 სასწავლო წელს ადგილობრივ მუსიკალურ სკოლაში დადიოდა. 2002 წელს დამწყებმა მსახიობმა ეკრანზებზე დაიწყო გამოჩენა. თავიდან ის ასრულებდა უმნიშვნელო როლებს სატელევიზიო სერიალებში. შემდეგ ზაკი თამაშბდა სხვა სატელევიზიო სურათებშიც და უკვე ასრულებდა არა პაწაწინა როლებს, არამედ, პირიქით, მნიშვნელოვან და დამამახსოვრებლებს. 2006 წელს ზაკმა საშალო სკოლა დაამთავრა აროიო გრანდში და სამხრეთი კაროლინას უნივერსიტეტში ჩაბარებას გეგმავდა ლოს–ანჟელესში. იმის მიუხედავად, რომ ზაკი პრაქტიკულად ჩარიცხეს უმაღლეს სასწავლებელში, მან გადადო სწავლა და ამჯობინა სხვა პროექტებში მონაწილეობა. სხვათა შორის, საშუალო სკოლის დასრულებისას ზაკ ეფრონი მუშაობდა ერთ-ერთ თეატრში, რომელშიც არა მარტო შეისწავლიდა თეატრალური ხელოვნების საფუძვლებს, არამედ ვოკალსაც. 2006 წელი ზაკისთვის საბედისწერო აღმოჩნდა. იმ სეზონში ახალგაზრდა მსახიობმა მონაწილეობა მიიღო ფილმში მაგარი მიუზიკლი, რომელიც თავიდან არც ისეთი პოპულარული ჩანდა, თუმცა ცოტა ხანში ზაკ ეფრონი ცნობილ ადამიანად აქცია. იმავე 2006 წელს ზაკი დააჯილდოვეს პრემიით Teen Choice. 2007 წელს ზაკ ეფრონმა მონაწილეობა მიიღო მუსიკალურ ვიდეორგოლში, რომელიც პოპულარულმა ამერიკელმა მომღერლმა და მსახიობმა ვანესა ხანჯესმა ჩაწერა. იმავე წელს ზაკი დაასახელეს ასიდან ერთ-ერთ მომხიბვლელ მამაკაცად. ამჟამად ზაკი აგრძელებს აქტიურ მოღვაწეობას. ის ჯერ დაქორწინებული არ არის. ცხოვრობს მარტო საკუთარ ბინაში. ჰყავს ორი ძაღლი და სიამის კატა. ვიკისაწყობში არის გვერდი თემაზე: ზაკ ეფრონი ოფიციალური საიტი ზაკ ეფრონი Twitter-ზე ზაკ ეფრონი Facebook-ზე ზაკ ეფრონი კინოფილმების ინტერნეტ-მონაცემთა ბაზაში ზაკ ეფრონი — AllMovie
კირიგუა

კირიგუა (ესპ. Quiriguá) – მაიას ცივილიზაციის უძველესი ქალაქი და არქეოლოგიური ძეგლი ისაბალის დეპარტამენტში, გვატემალა. არქეოლოგიურ ზონას უკავია 3 კმ² ტერიტორია მდინარე მოტაგუას ხეობაში. 1981 წელს შეყვანილ იქნა იუნესკოს მსოფლიო მემკვიდრეობის სიაში. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: კირიგუა ოფიციალური საიტი დაარქივებული 2010-05-19 საიტზე Wayback Machine. Enigmatic Quiriguá დაარქივებული 2003-01-02 საიტზე Wayback Machine. Good photos of Quiriguá Stela History and Photo Gallery დაარქივებული 2008-12-18 საიტზე Wayback Machine. Map of Quiriguá site core Photo of Zoomorph P taken in 1883 at FAMSI Discussion of Quirigua Stela C “Creation” text in downloadable Part II Quiriguá at UNESCO World Heritage List Quiriguá: A Mayan Legacy in Stone დაარქივებული 2011-05-27 საიტზე Wayback Machine.
ტიკალი

ტიკალი (ესპ. Tikal) – მაიას ცივილიზაციის უძველესი ქალაქი თანამედროვე გვატემალის ტერიტორიაზე, პეტენის დეპარტამენტში. ინდიელების დასახლება დაარსდა ძვ. წ. VII საუკუნეში. ახ. წ. V-IX საუკუნეებში იგი გახდა მაიას კულტურის ძირითდი ცენტრი. მკვლევარების შეფასებით, ამ პერიოდში მისი მოსახლეობა შეადგენდა 100-200 ათას ადამიანს. ქალაქი უკანასკნელმა მაცხოვრებლებმა X საუკუნეში მიატოვეს. სახელწოდება „ტიკალი“ მაიას ენაზე ნიშნავს „ადგილს, სადაც სულების ხმები ისმის“. 1979 წელს ტიკალი ეროვნული პარკის სტატუსით იუნესკოს მსოფლიო მემკვიდრეობის სიაში შეიყვანეს. იუნესკოს მსოფლიო მემკვიდრეობის ძეგლები გვატემალაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ტიკალი Table of Maya rulers დაარქივებული 2011-02-19 საიტზე Wayback Machine. Description of each archaeological compound in Tikal, this page contains links to information on the architecture and archaeology at Tikal National Park in Guatemala. Creative commons-licensed photos, art work and texts. დაარქივებული 2010-05-28 საიტზე Wayback Machine. Full description of the flora and fauna of the Tikal National Park in Guatemala. Creative commons-licensed photos, art work, sound clips and texts. დაარქივებული 2010-05-28 საიტზე Wayback Machine. ოფიციალური ვებ-გვერდი დაარქივებული 2010-04-17 საიტზე Wayback Machine. (ესპანური)
სანტა-ანა-დე-კორო

კორო იგივე სანტა-ანა-დე-კორო (ესპ. Santa Ana de Coro) — უძველესი ქალაქი დასავლეთ ვენესუელაში, ფალკონის შტატის დედაქალაქი. ქალაქი 1527 წლის 26 ივნისს ესპანელმა კოლონისტებმა დააარსეს. სახელი „კორო“ მომდინარეობს ადგილობრივების ენიდან, რაც ქარს ნიშნავს. კოლონიალიზმის ეპოქიდან მოყოლებული, კოროს საკმაოდ რთული და ბრძოლებით აღსავსე წარსული აქვს. მისი დაარსებიდან სულ რაღაც 5 წლის შემდეგ, გერმანელებმა სცადეს ქალაქი სამხრეთ ამერიკის კოლონიზაციისათვის ბრძოლაში მთავარ დასაყრდენად გაეხადათ. კარლოს V-მ ეს ტერიტორია მართლაც ჩააბარა გერმანელებს მიწის სამუშაოების ჩატარების მიზნით, თუმცა მალე კვლავ ესპანელებმა აიღეს მასზე კონტროლი. 1806 წელს, კორო იოლად აიღო ფრანსისკო მირანდამ, ლათინური ამერიკის ესპანელებისაგან გათავისუფლების მოძრაობის ერთ-ერთმა მონაწილემ, სწორედ კოროს პორტი ლა-ველა იყო პირველი ადგილი ვენესუელაში, სადაც ქვეყნის სამფეროვანი დროშა აღიმართა. 1950 წელს კორო გამოცხადდა როგორც ვენესუელის ეროვნული ძეგლი, ხოლო 1993 წელს, იგი იუნესკომ შეიტანა მსოფლიო მემკვიდრეობის სიაში. 2005 წელს, კოროს მიენიჭა საფრთხეში მყოფი მსოფლიო მემკვიდრეობის ძეგლის სტატუსი. ქალაქისთვის დამახასიათებელია კოლონიური არქიტექტურა. ამავე დროს ის გამოირჩევა არაერთი ტურისტული ღირსშესანიშნაობით. ჩრდილო დასავლეთ ნაწილში, ქალაქი ერწყმება მედანოს-დე-კოროს ეროვნულ პარკს — ერთადერთ ქვიშის დიუნებიან უდაბნოს ვენესუელაში. იუნესკოს მსოფლიო მემკვიდრეობის ძეგლები ვენესუელაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: Coro Coroweb დაარქივებული 2004-08-04 საიტზე Wayback Machine. იუნესკოს მსოფლიო მემკვიდრეობა, კორო და მისი პორტი
მორიჰეი უეშიბა

უეშიბა მორიჰეი (植芝盛平) (დ. 14 დეკემბერი, 1883 — გ. 26 აპრილი, 1969) — აიკიდოს ფუძემდებელი. დაიბადა იაპონიაში, ქალაქ ტანაბეში. აგრეთვე ცნობილია, როგორც საბრძოლო ხელოვნების ოსტატი, რომელსაც მრავალი მოსწავლე ჰყავდა. მათმა ნაწილმა აიკიდოს საკუთარი სკოლებიც გახსნა. Gaku Homma Sensei. A Day in the Life of the Founder Morihei Ueshiba, April 1968. დაარქივებულია ორიგინალიდან — 2012-11-04. ციტირების თარიღი: 2012-10-24. Chronology of the Life of Morihei Ueshiba, Founder of Aikido. დაარქივებულია ორიგინალიდან — 2012-11-04. ციტირების თარიღი: 2012-10-24. Interview with Morihei Ueshiba and Kisshomaru Ueshiba. Aikido Journal. დაარქივებულია ორიგინალიდან — 2013-02-26. ციტირების თარიღი: 2013-02-07.
კუენკა (ეკვადორი)

კუენკა (ესპ. Cuenca) — ეკვადორის სიდიდით მესამე ქალაქი მოსახლეობის მიხედვით. ასუაის პროვინციის დედაქალაქი. მდებარეობს ეკვადორის ანდებში. ქალაქი დაარსდა 1557 წელს ძველი ქალაქის, ტომებამბას ადგილზე და უწოდეს Santa Anda de los cuatro rios de Cuenca. ქალაქის ცენტრში მდებარეობს კოლონიალიზმის პერიოდის მრავალი ისტორიული ნაგებობა, რომლის გამოც 1999 წელს შეიტანეს იუნესკოს მსოფლიო მემკვიდრეობის სიაში.  ჩილე, კონსეფსიონი  ესპანეთი, კუენკა  პერუ, კუსკო  კუბა, ჰავანა ეკვადორის ქალაქების სია Cuenca, ტურისტული მეგზური ვიკივოიაჟზე Official Web Site from Cuenca Ecuador and the people from Cuenca (Spanish) Official Travel Guide To Cuenca, with maps, hotels, restaurants, photos & more information about Cuenca Cuenca government დაარქივებული 2011-09-28 საიტზე Wayback Machine. Universidad del azuay Ecuador Special Events and Holiday Calendar Cultura, tradición y turismo de Cuenca - Ecuador Map of Cuenca - Complete Guide of Cuenca - Ecuador, Hotels, Fun... დაარქივებული 2012-11-03 საიტზე Wayback Machine. Independence Celebrations 2010[მკვდარი ბმული]
კარაკასის საუნივერსიტეტო ქალაქი

კარაკასის საუნივერსიტეტო ქალაქი (ესპ. Ciudad Universitaria de Caracas) — ვენესუელის ცენტრალური უნივერსიტეტის განლაგების ძირითადი ადგილი. ქალაქი დაგეგმარდა ვენესუელელი არქიტექტორის, კარლოს რაულ ვილიანუევას მიერ. ხოლო 2000 წელს, იუნესკომ იგი შეიტანა მსოფლიო მემკვიდრეობის სიაში. საუნივერსიტეტო ქალაქი არქიტექტურისა და ურბანული დაგეგმარების ნამდვილ შედევრად მიიჩნევა და წარმოადგენს XX საუკუნის ერთადერთ საუნივერსიტეტო ტერიტორიას, რომელიც მთლიანად ერთმა არქიტექტორმა დააპროექტა და რომელიც იუნესკომ მსოფლიო მემკვიდრეობად აღიარა. ვენესუელის ცენტრალური უნივერსიტეტი იუნესკოს მსოფლიო მემკვიდრეობის ძეგლები ვენესუელაში მსოფლიო მემკვიდრეობის ძეგლების სია ამერიკაში იუნესკოს მსოფლიო მემკვიდრეობა, კარაკასის საუნივერსიტეტო ქალაქი Exhibition on the Covered Plaza by the Architectural Association, London დაარქივებული 2006-04-20 საიტზე Wayback Machine. Central University of Venezuela website dedicated to the life and works of Villanueva დაარქივებული 2006-02-19 საიტზე Wayback Machine. (Spanish) COPRED, Center for preservation of the UCV დაარქივებული 2008-09-13 საიტზე Wayback Machine.
სანგაის ეროვნული პარკი

სანგაის ეროვნული პარკი (ესპ. Parque Nacional Sangay) – ეროვნული პარკი ეკვადორში. მდებარეობს მორონა-სანტიაგოს, ჩიმბორასოს და ტინგურაუას პროვინციების ტერიტორიაზე. 1993 წელს შეიტანეს იუნესკოს მსოფლიო მემკვიდრეობის ძეგლების სიაში, მაგრამ 1992-2005 წწ. იდგა სიიდან ამორიცხვის საფრთხის წინაშე. თუმცა 2005 წელს მსოფლიო მემკვიდრეობის კომიტეტმა თავის 31-ე სესიაზე იგი საფრთხის ქვეშ მყოფი ძეგლების სიიდან ამოიღო. მსოფლიო მემკვიდრეობის ძეგლების სია ამერიკაში Sangay National Park on UNESCO World Heritage Centre
ბიოლოგია

ბიოლოგია (ბერძ. βιολογία; βίος — სიცოცხლე + λόγος — სწავლება, მეცნიერება) — მეცნიერება, რომელიც შეისწავლის ცოცხალ არსებათა აგებულებას, ფუნქციებს, გავრცელებას, წარმოშობას, განვითარებას, კავშირს ერთმანეთთან და არაცოცხალ ბუნებასთან. იგი მოიცავს სიცოცხლის შემსწავლელ მრავალ სხვა მეცნიერებას. ბიოლოგიის კვლევის მთავარი მეთოდებია: დაკვირვება, აღწერა, შედარება და ცდა. კვლევის შედეგები განიხილება ცოცხალ არსებათა ისტორიული ნათესაობისა და განვითარების თვალსაზრისით. ბიოლოგიის მიერ დადგენილ ფაქტებს და კანონზომიერებებს იყენებს მედიცინა, სოფლის მეურნეობა და სხვა დარგები. ტერმინი „ბიოლოგია“ მიღებულია ბერძნული სიტყვებისაგან: βίος (bios) „სიცოცხლე“ და λόγος (logos) „მოძღვრება“. ეს ტერმინი პირველად 1802 წელს შემოიღეს ფრანგმა მეცნიერმა ჟ. ბ. ლამარკმა და გერმანელმა მეცნიერმა გ. რ. ტრევინარიუსმა. ანატომია  ბოტანიკა  გენეტიკა  ეკოლოგია  ემბრიოლოგია  ვირუსოლოგია  ზოოლოგია  მიკრობიოლოგია  ფიზიოლოგია  ციტოლოგია  ჰისტოლოგია ბიოგეოგრაფია — ბიოინჟინერია — ბიონიკა — ბიოკიბერნეტიკა — ბიოტექნოლოგია — ბიოფიზიკა — ასტრობიოლოგია ანთროპოლოგია — ნიადაგმცოდნეობა ბიოლოგიური ცოდნის საწყისებს ვხვდებით ძველი ცივილიზაციების მოაზროვნეთა და მკურნალთა თხზულებებში, მათ შორის: ჰიპოკრატესთან, არისტოტელესთან და სხვ. შუა საუკუნეებში ბიოლოგიის განვითარება შეფერხდა, თუმცა უკვე მე–16-17 საუკუნეების მკვლევარებმა დიდძალი მასალა დააგროვეს ორგანიზმების აგებულების შესახებ. იხ. სრული ტექსტი. ერთუჯრედიანი ორგანიზმი — ვირუსი — მიკროორგანიზმი — მცენარე — ცხოველი ბიოსფერო — ბუნებრივი შერჩევა — გარემო — გენი — დნმ — ევოლუცია — ეკოსისტემა — ორგანიზმი — რეპროდუქცია — სახეობა — სიცოცხლე — უჯრედი არისტოტელე - კლოდ ბერნარი - ბიუფონი, ჟორჟ ლუი ლეკლერკ - რობერტ ბროუნი - გალენი - დარვინი, ჩარლზ - ვეზალიუსი - ვოლფი, კასპარ ფრიდრიხ - კიუვიე, ჟორჟ - ლამარკი, ჟან ბატისტ - ლევენჰუკი, ანტონი ვან - ლინეი, კარლ - ლორენცი, კონრად - მენდელი, გრეგორ - ილია მეჩნიკოვი - პავლოვი, ივან - პასტერი, ლუი - ფრიში, კარლ ფონ - ჰარვეი, უილიამ - ჰუმბოლდტი, ალექსანდერ ფონ იხ. სრული ნუსხა. ბიოლოგიის ინსტიტუტი ბიოლოგიური საზოგადოება ბიოლოგიურ მეცნიერებათა საერთაშორისო კავშირი Animalia - Bos primigenius taurus Planta - Triticum Fungi - Morchella esculenta Stramenopila/Chromista - Fucus serratus Bacteria - Gemmatimonas aurantiaca (- = 1 Micrometer) Archaea - Halobacteria Virus - Gamma phage ნობელის პრემიის ლაურეატები შეგიძლიათ იხილოთ მედიაფაილები თემაზე „ბიოლოგია“ ვიკისაწყობში. ახალგაზრდა ბიოლოგთა ასოციაცია დაარქივებული 2007-10-10 საიტზე Wayback Machine. საქართველოს წითელი წიგნი დაარქივებული 2003-02-12 საიტზე Wayback Machine.
აპრილი 2010

აპრილი - 2010 წლის მეოთხე თვეა. დაიწყო ხუთშაბათს და დამთავრდა 30 დღის შემდეგ პარასკევს.
სანტა-კრუს-დე-მომპოსი

სანტა-კრუს-დე-მომპოსი (ესპ. Santa Cruz de Mompox) — ქალაქი და მუნიციპალიტეტი ჩრდილოეთ კოლუმბიაში, ბოლივარის დეპარტამენტში. ქალაქს შენარჩუნებული აქვს კოლონიური სახე. მდებარეობს მდინარე მაგდალენასა და კაუკას ერთმანეთთან შეერთების ადგილას წარმოქმნილ კუნძულზე, ქალაქ კარტახენიდან 249 კმ მანძილზე. მომპოსი დამოკიდებულია ტურიზმზე, თევზაობაზე და ადგილობრივ წვრილ ვაჭრობაზე. მოსახლეობა შეადგენს 30 000 ადამიანს. მისი მოსაზღვრე მუნიციპალიტეტებია პინილიოსი და სან-ფერნანდო. სიმონ ბოლივარს, თითქმის მთელი სამხრეთ ამერიკის განმათავისუფლებელს ესპანელი კოლონიზატორებისაგან, ერთხელ უთქვამს: მომპოსში ბოლივარი 1812 წელს მოვიდა და ადგილობრივი ზრდასრული 400-მდე მამაკაცი გადაიბირა, მათ საფუძველზე შემდეგ მან შექმნა არმია, რომლითაც კარაკასი გაათავისუფლა. მომპო – ადგილობრივი კიმბაიას ცივილიზაციის ბელადი იყო ესპანელთა მოსვლამდე. შესაბამისად, მომპოსი ნიშნავს „მომპოს სამართავ მიწას“. ქალაქი 1537 წლის 3 მაისს, დააარსა დონ ალონსო დე ერეიდამ, როგორც უსაფრთხო და დაცული პორტი მდინარე მაგდალენაზე. სანტა-კრუს-დე-მომპოსი ტვირთების გატარების სიმრავლის გამო, სულ მალე იქცა საკმაოდ წარმატებულ პორტად. მალე აქ დაარსდა სამეფო ზარაფხანა და ქალაქმა სახელი გაითქვა თავის ოქრომჭედლებით. სანტა-კრუს-დე-მომპოსი ცნობილია თავის კარგად შემონახული კოლონიური არქიტექტურით, რომელიც ამავე დროს შერწყმულია ინდიელთა სტილთან. იუნესკომ მსოფლიო მემკვიდრეობის სიაში ის 1995 წელს შეიტანა. დღეისათვის, აქ უამრავ არქიტექტურულ ძეგლს შენარჩუნებული აქვს პირვანდელ სახე და ქალაქი წარმოადგენს ტიპურ ესპანურ კოლონიურ ქალაქს. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: სანტა-კრუს-დე-მომპოსი ოფიციალური საიტი დაარქივებული 2007-10-07 საიტზე Wayback Machine. In English, a fantastic resource for information about Mompox, in particular transport and where to stay დაარქივებული 2009-08-18 საიტზე Wayback Machine. მომპოსის არქიტექტურა დაარქივებული 2012-02-04 საიტზე Wayback Machine. . World heritage list nomination
ჰამილტონი (ონტარიო)

ჰამილტონი (ინგლ. Hamilton) — ინგლისურენოვანი ქალაქი კანადაში. ქალაქი მდებარეობს ონტარიოს შტატში. 2006 წლის აღწერის შედეგად დასახლებული პუნქტის მოსახლეობა შეადგენს 504,559 ადამიანს, ქალაქს მე-9 ადგილი უკავია მოსახლეობის მიხედვით კანადაში, ჰამილტონის აგლომერაციაში ცხოვრობს 647,634 ადამიანი. ჰამილტონის ფართობი შეადგენს 1,138.11 კმ²-ს. ეს ქალაქი დაარსდა 1846 წლის 9 ივნისს, ქალაქს სახელი პოლიტიკოს ჯორჯ ჰამილტონის პატივსაცემად დაერქვა. 1812 წეს ამ ტერიტორიებზე იმართებოდა ომი ინგლისელებსა და ამერიკელებს შორის. ქალაქის სიახლოვეს მდებარეობს ონტარიოს ტბა. ჰამილტონის ყოველწლიური ნალექების რაოდენობა შეადგენს 126.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.  აშშ, პიტსბურგი  აშშ, ფლინტი  იაპონია, ფუკუიამა  ჩინეთი, მაანშანი, ანჰოი  ინდოეთი, მანგალორი  მექსიკა, მონტერეი  იტალია, რაკალმუდო  აშშ, სარასოტა  კანადა, შავინიგენი  იტალია, ვალე პელიგნე ↑ About Sister Cities of Flint Michigan. დაარქივებულია ორიგინალიდან — 2007-10-19. ციტირების თარიღი: 2008-01-04. ↑ Sarasota Sister Cities. დაარქივებულია ორიგინალიდან — 2007-02-08. ციტირების თარიღი: 2008-01-04. ↑ Canadian Climate Normals 1971-2000
პერსევსი (მრავალმნიშვნელოვანი)

პერსევსი შეიძლება აღნიშნავდეს: პერსევსი – ძველბერძნული მითოლოგიის გმირი პერსევსი – მაკედონიის უკანასკნელი მეფე პერსევსი – ცის თანავარსკვლავედი
პერსევსი (მაკედონია)

პერსევსი (ბერძ. Περσεύς; დ. დაახ. ძვ. წ. 179 – ძვ. წ. 166) — მაკედონიის უკანასკნელი მეფე, ფილიპე V-ის ძე. შექმნა ანტირომაული კოალიცია ილირიელებთან, თრაკიელებთან, სელევკიდებსა და საბერძნეთის კუნძულებთან ერთად. ძვ. წ. 171 წელს დაიწყო ომი რომთან თავდაპირველად გაიმარჯვა თესალიაში და კუნძულ ევბეასთან, მაგრამ ძვ. წ. 168 წლის 22-23 ივნისს პიდნასთან (მაკედონია) დამარცხდა, ტყვედ ჩავარდა და პატიმრობაში (იტალიაში) გარდაიცვალა. ვიკისაწყობში არის გვერდი თემაზე: პერსევსი ქართული საბჭოთა ენციკლოპედია, ტ. 8, თბ., 1984. — გვ. 34.
იუნესკოს მსოფლიო მემკვიდრეობის ძეგლები კოლუმბიაში

2014 წლის მონაცემებით კოლუმბიაში 9 იუნესკოს მსოფლიო კულტურული მემკვიდრეობის ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1092 ძეგლია შეტანილი, მათ შორის 0,8 % კოლუმბიის ძეგლებია, რომელთაგან: 6 კულტურული ძეგლი. 2 კი ბუნების ძეგლი. 1 შერეული მსოფლიო მემკვიდრეობის ძეგლების სია ამერიკაში კოლუმბიის მსოფლიო მემკვიდრეობის ძეგლების სია იუნესკოს საიტზე ↑ სამხრეთი ამერიკის, მექსიკისა და გერმანიის ობიექტები მსოფლიო კულტურულ მემკვიდრეობად გამოცხადდა
ჰენრი პერსელი

ჰენრი პერსელი (ინგლ. Henry Purcell; დ. დაახლ. 1659, ლონდონი — გ. 21 სექტემბერი, 1695, ლონდონი) — ინგლისელი კომპოზიტორი და ორგანისტი. ლონდონის სამეფო კარის მუსიკოსი. პერსელის შემოქმედებისათვის დამახასიათებელია მრავალჟანრიანობა. პერსელის შემოქმედების მწერვალია ოპერა „დიდონა და ენეა“ (1689), პირველი ინგლისის ეროვნული ოპერა (ვერგილიუსის ენეიდის მიხედვით. ოპერა გამოირჩევა ნატიფი ლირიზმით, ფსიქოლოგიური სიღრმით, დრამატიზმით, ტექსტისა და მელოდიის ერთობლიობით. ამ ოპერაში პერსელმა განაზოგადა ინგლისის ეროვნული თეატრის, ნიღბების ჟანრის, ინგლისური და შოტლანდიური ხალხური სიმღერებისა და ცეკვების, ყოფითი საკრავიერი მუსიკის ტრადიციები. პერსელის სხვა მუსიკალურ-სცენური ნაწარმოებები, ე.წ. „ნახევრად ოპერები“, შედგება ცალკეული ნომრებისა ან ინტერმეცოებისაგან. პერსელი 100-მდე ერთხმიანი და მრავალხმიანი სიმღერის ავტორია. საერო სიმღერებში აგრძელებდა ინგლისურ მადრიგალის ტრადიციებს. საგუნდო ნაწარმოებთაგან აღსანიშნავია ანთემები (ბიბლიურ ტექსტზე დაწერილი საზეიმო-საეკლესიო ნაწარმოებები). საკრავიერ მუსიკაში პერსელი იტალიურ სავიოლინო სკოლის ტრადიციებს ეყრდნობა. მისი სიმებიანი ფანტაზიები, ტრიო-სონატები და საირგანო ნაწარმოებები გამოირჩევა პოლიფონიური ოსტატობით. საკლავესინო პიესები ახლოს დგას „ვერჯინალისტების“ ნაწარმოებებთან. პერსელი შემოქმედებას მყარი ტრადიციები არ დაუტოვებია ინგლისურ მუსიკაში. მისდამი ინტერესი გაცხოველდა ბენჯამინ ბრიტენის მიერ პერსელის ნაწარმოებების (საკუთარი დამუშავებით), ოპერის „დიდონა და ენეა“ გამოცემის შემდეგ (1951). ვიკისაწყობში არის გვერდი თემაზე: ჰენრი პერსელი ქართული საბჭოთა ენციკლოპედია, ტ. 8, თბ., 1984. — გვ. 34.
აბუ ლ-კასიმის ლაშქრობა საქართველოში

აბუ ლ-კასიმის ლაშქრობა საქართველოში — არაბების შემოსევა საქართველოში სამხრეთ აზერბაიჯანის ამირა აბუ ლ-კასიმის მეთაურობით. ლაშქრობის მიზანი იყო არაბთა შერყეული ხელისუფლების განმტკიცება. აბუ ლ-კასიმი ჯერ თბილისს მივიდა, იქიდან კი კახეთში გაილაშქრა და აიღო უჯარმისა და ბოჭორმის ციხეები. შემდეგ დაუზავდა კახეთის ქორეპისკოპოს კვირიკეს და უჯარმა დაუბრუნა. კახეთიდან აბუ ლ-კასიმი ქართლში გადავიდა და მოაოხრა. ქართველებმა თვითონვე „მოარღუივნეს ზღუდენი უფლისციხისანი“, რათა მტერი იქ ვერ გამაგრებულიყო. არაბებმა დაარბიეს სამცხე-ჯავახეთიც, მაგრამ კარგად გამაგრებული თმოგვის ციხე ვერ აიღეს. შემდეგ ყველისციხეს შემოარტყეს ალყა. მეციხოვნეებმა შეუპოვარი წინააღმდეგობა გაუწიეს უკეთ შეიარაღებულ და მრავალრიცხოვან მტერს, მაგრამ დამარცხდნენ. აბუ ლ-კასიმმა შეიპყრო ციხისთავი გობრონი და სიკვდილით დასაჯა. სამხედრო წარმატების მიუხედავად აბუ ლ-კასიმმა დასახულ მიზანს ვერ მიაღწია. ხალხის შეუპოვარმა ბრძოლამ აიძულა საქართველოს გასცლოდა. ლორთქიფანიძე მ., ქართული საბჭოთა ენციკლოპედია, ტ. 1, თბ., 1975. — გვ. 45-46. მატიანე ქართლისა, წგნ.: ქართლის ცხოვრება, ს. ყაუხჩიშვილის გამოც., ტ. 1, თბ., 1955 ლორთქიფანიძე მ., „სომეხი და ქართველი ხალხების ბრძოლა არაბთა ბატონობის წინააღმდეგ“, «ივ. ჯავახიშვილის სახ. ისტორიის ინსტიტუტის შრომები», ტ. 4, ნაკვ. 1, თბ., 1958; ჯავახიშვილი ივ., „ქართველი ერის ისტორია“, წგნ. 2, თბ., 1965;
ლონდონი (ონტარიო)

ლონდონი (ინგლ. London) — ინგლისურენოვანი ქალაქი კანადაში. მდებარეობს ონტარიოს შტატში. 2006 წლის აღწერის შედეგად აქ მცხოვრებთა რაოდენობა შეადგენს 504,559 ადამიანს, ქალაქს მე-15 ადგილი უკავია მოსახლეობის მიხედვით კანადაში, ლონდონის აგლომერაციაში ცხოვრობს 457,720 ადამიანი. ლონდონის ფართობი შეადგენს 837.9 კმ²-ს. ქალაქის სიახლოვეს მდებარეობს ონტარიოს, ეირის და ჰუძონის ტბები, ხოლო ქალაქში მიედინება მდინარე ტემზე, მდინარის გარშემო მდებარეობს პარკები და სკვერბი, მათგან აღსანიშნავია ვიქტორიის და სპრინგბეკის პარკები. ამ ტერიტორიებზე უძველესი დროიდან, სახლობდნენ ინდიელები. არქეოლოგიური გათხრების შედეგად, აღმოჩენილი ადამიანის ფრაგმენტები 10 ათასი წლით თარიღდება . ამ ტერიტორიებზე დასახლებული პუნქტის დაარსება გადაწყდა 1793 წელს, ეს ტერიტორია ამ პერიოდში შედიოდა ქვემო კანადის შემადგენლობაში. ლონდონი დაარსდა 1826 წელს, თავდაპირველად მას სოფლის სტატუსი ჰქონდა, 1855 წლიდან კი ლონდონი უკვე ქალაქია. ლონდონის დაარსების დროს გაერთიანებული სამეფოს მონარქი იყო ჯორჯ III. ლონდონის ყოველწლიური ნალექების რაოდენობა საკმაოდ მაღალია და ის შეადგენს 987.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.  ჩინეთი, ნანკინი ვიკისაწყობში არის გვერდი თემაზე: ლონდონი (ონტარიო) Official City of London Website Museum of Ontario Archeology Local Weather დაარქივებული 2007-04-10 საიტზე Wayback Machine. London Chamber of Commerce London Economic Development Corporation London, Ontario Wikicity ↑ Civilization.ca ↑ Environment Canada—Canadian Climate Normals 1971–2000, accessed 13 August 2009
ტრუხილიო

საკუთარი სახელი ტრუხილიო შეიძლება აღნიშნავდეს: ტრუხილიო, რაფაელ — დომინიკლეთა რესპუბლიკის დიქტატორი. ტრუხილიო, რობერტ — ამერიკელი მუსიკოსი. გეოგრაფიული ობიექტები: ტრუხილიო — ქალაქი ესპანეთში ტრუხილიო — ქალაქი ვენესუელაში ტრუხილიო — ქალაქი პერუში ტრუხილიო — ქალაქი ჰონდურასში ტრუხილიო — შტატი ვენესუელაში
იმედი

იმედი — დადებითი ემოცია, რომელიც დაკავშირებულია სასიკეთო მოლოდინთან და კარგ შედეგთან, ასევე არის ფილოსოფიური, რელიგიური და კულტურული კონცეფცია, რომელიც დაკავშირებულია ადამიანთან და მის მსოფლხედველობასთან. რელიგიაში და ფილოსფიაში აგრეთვე ლიტერატურაში იმედს აქვს ცალკე და ასვევე სხვადასხვა მიმართულება. რელიგიური ადამიანის ცხოვრება დამყარებულია იმედზე, რაც იძლევა საშუალებას რომ იგი ცხოვრობდეს ამა თუ იმ კონცეფციაში, იესო ქრისტეს მიერ აღთქმული ცათა სასუფეველი რომელიც ელოდება მის მორწმუნეთ აძლევს განსაკუთრებულ იმედს მორწმუნე ქრისტიანებს, რომ მათ უნდა იცხოვრონ ქრისტეს მცნებების მიხედვით. ქრისტიანული გაგება იმედის, განსხვავდება სხვა რელიგიებისგან მათ შორის ისლამთან, იუდაიზმთან და სხვ. ქრისტიანობის თანახმად იმედი არის ერთ-ერთი სამი სათნოებიდან. ძველი ბერძნული მითოლოგიის თანახმად, იმედი არის ერთადერთი რამ რაც დარჩა პანდორას ყუთის გახსნის შედეგად. პოზიტივისტური ფსიქოლოგიის მიხედვით, ადამიანს პოზიტივისტური ფსიქოლოგია ეხმარება აღმოაჩინოს საკუთარ თავში წარუმატებლობის მიზეზები და დაეხმაროს მას იმედის მოპოვებაში(ქონაში). იმედი, იმედის განმარტება